क’क्राझार, 31 दिसेम्बर : पाकिस्तानाव गंसे मन्दिर अर सावदों दोहोरोमारि मौल’बादिफोरा। जायगानि सुबुंफोर आरो गोबां राइजोफोरा मन्दिरखौ बुफायना अर सावना होयो। पाकिस्तानि कतर जिल्लायाव गोदानै मन्दिर लुफुंनो खुंथाइनिफ्राय गनायथि मोनखांनायनि उनावनो इस्लाम धोरोमारिफोरा सिलिंखार खालामो मन्दिरखौ। जाथाइयाव जामिया-ई-इस्लाम पार्टिनि आखाइ थानायखौ मिथिनो मोननाय जादों। बे जाथायखौ पाकिस्तानि सासे खौरांगिरिया ससियेल मिडियाआव मिथि होनायनि उनाव हिउमेन राइत्स मिनिस्त्रियाव गसर थिसननाय जायो। जाथायखौ पाकिस्तानि हिउमेन राइत्स मिनिस्त्रिनि मन्थ्रि सिरिन माजारियाआ टुइटारनि गेजेरजों सोंखारिनायजों लोगोसे दायनिगिरिखौ हमनो बिथोन होयो।